
Štatút Rady školy
                                                    Materská škola, Turčianske Jaseno 71, 03802
ŠTATÚT RADY ŠKOLY
Čl. 1
Základné ustanovenia
1. Rada školy je samosprávny orgán školy podľa § 16 až 23 zákona č. 321/2025 Z. z. o výchove
a vzdelávaní a o školskej samospráve (ďalej len „zákon“).
2. Rada školy sa zriaďuje pri Materskej škole, Turčianske Jaseno 71
3. Sídlo rady školy je totožné so sídlom školy.

Čl. 2
Poslanie a pôsobnosť rady školy
1. Rada školy je samosprávny orgán školy, ktorý vyjadruje a presadzuje verejné záujmy, záujmy
detí, žiakov, ich zákonných zástupcov a zamestnancov školy (§ 16 ods. 1 zákona).
2. Rada školy plní funkciu verejnej kontroly prerokúvaním otázok týkajúcich sa vykonávania
hlavnej činnosti školy (§ 16 ods. 2 zákona)
3. Rada školy najmä prerokúva (§ 16 ods. 3 zákona):
a) školský poriadok,
b) školský vzdelávací program,
c) iné dôležité dokumenty a skutočnosti, ktoré sa týkajú činnosti školy.
4. Rada školy môže prijímať stanoviská, odporúčania a návrhy adresované riaditeľovi školy
alebo zriaďovateľovi, ak súvisia s hlavnou činnosťou školy.

Čl. 3
Činnosť rady školy
1. Rada školy vykonáva svoju činnosť najmä na zasadnutiach, na ktorých prerokúva dokumenty
a skutočnosti týkajúce sa hlavnej činnosti školy v súlade s týmto štatútom a zákonom.
2. Rada školy prerokúva najmä:
a) školský poriadok a jeho zmeny,
b) správy a podklady týkajúce sa výchovno-vzdelávacej činnosti školy,
c) školský vzdelávací program a jeho zmeny
d) správy a podklady týkajúce sa činnosti školy a ďalšie dokumenty, ktoré jej predloží riaditeľ
školy alebo zriaďovateľ školy.
3. Rada školy informuje verejnosť o svojej činnosti najmä prostredníctvom webového sídla
školy a zverejňovaním svojich uznesení.
4. Ak to ustanovuje zákon alebo o to požiada zriaďovateľ, rada školy sa vyjadruje k návrhu na
vymenovanie riaditeľa školy a k návrhu na jeho odvolanie.

Čl. 4
Zloženie rady školy
1. Počet členov rady školy určuje zriaďovateľ v súlade s § 18 zákona.
2. Rada školy má 5 členov 
a) dvaja zvolení zástupcovia zamestnancov školy,
b) jeden  zvolení zástupcovia zákonných zástupcov detí,
d) dvajadelegovaní zástupcovia zriaďovateľa školy.
2. Funkčné obdobie rady školy je štyri roky a začína plynúť dňom ustanovujúceho zasadnutia
§ 17 ods. 1 zákona).

Čl. 5
Ustanovenie členov rady školy
1. Za ustanovenie rady školy zodpovedá zriaďovateľ; ten písomne určí počet a zloženie členov
rady školy a termín volieb (§ 18 ods. 1 zákona).
2. Voľby do rady školy vyhlasuje zriaďovateľ najneskôr 30 dní pred skončením funkčného
obdobia rady školy a pre každú kategóriu voličov osobitne (§ 20 ods. 1 zákona).
3. Voľby do rady školy organizačne zabezpečuje riaditeľ školy na základe písomného poverenia
zriaďovateľa.
4. Zamestnanci volia spomedzi seba zástupcov za kategóriu zamestnancov; zákonní
zástupcovia volia spomedzi seba zástupcov za kategóriu zákonných zástupcov;
(§ 20 ods. 2 zákona).
5. Obaja zákonní zástupcovia majú spoločne jeden hlas za každé dieťa navštevujúce školu, v
súlade s § 20 ods. 3 zákona.
6. Voľby do rady školy možno uskutočniť len pri účasti nadpolovičnej väčšiny danej kategórie
voličov; pri opakovaných voľbách sa táto podmienka nevyžaduje (§ 20 ods. 4 zákona).
7. Zákonný zástupca, ktorý je zamestnancom školy, môže byť členom rady školy len za jednu
kategóriu podľa vlastného výberu, ktorú oznámi predsedovi rady školy pred voľbami (§ 19 ods.
3 zákona).
8. Pri rovnosti hlasov medzi kandidátmi v tej istej kategórii voličov rozhoduje verejné
žrebovanie, ktoré vykoná predseda rady školy o žrebovaní sa vyhotoví záznam.
9. Delegovaní zástupcovia zriaďovateľa sú písomne delegovaní zriaďovateľom v lehote podľa
§ 19 ods. 1 zákona. Delegovaným zástupcom nesmie byť zamestnanec školy (§ 19 ods. 2
zákona).
10. Voľby do rady školy sú tajné a prebiehajú podľa § 21 zákona;
11. Členstvo v rade školy je nezlučiteľné s funkciou štatutárneho orgánu zriaďovateľa alebo
člena štatutárneho orgánu zriaďovateľa, ak nejde o podnikovú školu (§ 17 ods. 3 zákona).

Čl. 6
Zánik a pozastavenie členstva v rade školy
1. Členstvo v rade školy zaniká z dôvodov uvedených v § 22 ods. 1 zákona, najmä:
a) uplynutím funkčného obdobia rady školy,
b) vzdaním sa členstva,
c) ustanovením do funkcie nezlučiteľnej s členstvom v rade školy,
d) skončením pracovnoprávneho vzťahu so školou (pri členovi za kategóriu zamestnancov),
e) dňom, keď dieťa zvoleného zástupcu zákonných zástupcov prestane byť žiakom školy,
f) skončením výkonu funkcie predsedu školského parlamentu, ak je členom rady školy,
g) odvolaním,
h) obmedzením spôsobilosti na právne úkony,
i) smrťou alebo vyhlásením za mŕtveho,
j) výmazom školy z registra.
2. Voleného člena rady školy môže odvolať len príslušná kategória voličov, ktorú v rade školy
zastupuje, z dôvodov uvedených týmto štatútom (napr. dlhodobé neplnenie povinností,
závažné porušenie zákona alebo tohto štatútu, strata dôvery)
3. Delegovaného člena môže zriaďovateľ odvolať bez uvedenia dôvodu, písomným
oznámením doručeným rade školy (§ 22 ods. 3 zákona).
4. Členstvo v rade školy sa pozastavuje v prípadoch uvedených v § 22 ods. 7 až 9 zákona
(kandidovanie na riaditeľa, dočasné poverenie riadením školy a pod.). Po zániku dôvodov
pozastavenia sa členstvo obnovuje.
5. Predseda rady školy alebo podpredseda sa môže vzdať svojej funkcie písomným oznámením
zriaďovateľovi; tým nie je dotknuté ich členstvo v rade školy (§ 22 ods. 5 a 6 zákona).

Čl. 7
Doplňovanie členov rady školy
1. Ak zanikne členstvo v rade školy pred skončením funkčného obdobia, nedochádza k voľbám
celej rady školy, ale dopĺňa sa len uvoľnené miesto v príslušnej kategórii členov.
2. Na uvoľnené miesto voleného člena rady školy sa dostáva kandidát, ktorý sa vo výsledkovej listine
volieb za jednotlivú zložku umiestnil v poradí na nasledujúcom mieste. „osoba ďalšia v poradí“.
3. Ak ide o člena rady školy delegovaného zriaďovateľom, zriaďovateľ deleguje nového člena
rady školy podľa § 22 ods. 4 zákona.
4. Doplnený člen vykonáva funkciu do konca funkčného obdobia rady školy.

Čl. 8
Práva a povinnosti členov rady školy
1. Člen rady školy má právo:
a) zúčastňovať sa zasadnutí rady školy,
b) byť informovaný o materiáloch, ktoré sú predmetom rokovania rady školy.
c) predkladať návrhy, podnety a pripomienky,
d) navrhovať doplnenie programu zasadnutí,
e) hlasovať o návrhoch a uzneseniach rady školy,
2. Člen rady školy je povinný:
a) zúčastňovať sa zasadnutí rady školy; neúčasť na troch po sebe idúcich zasadnutiach bez
ospravedlnenia sa považuje za závažné neplnenie povinností,
b) konať v súlade so zákonom, týmto štatútom a uzneseniami rady školy,
c) chrániť osobné údaje a zachovávať mlčanlivosť o skutočnostiach, ktoré by mohli poškodiť
oprávnené záujmy detí, ich zákonných zástupcov, zamestnancov školy alebo školy,
d) dbať na ochranu dobrého mena školy a rady školy.
3. Porušenie povinností člena rady školy môže byť dôvodom na jeho odvolanie príslušnou
kategóriou voličov podľa § 22 ods. 3 zákona

Čl. 9
Predseda a podpredseda rady školy
1. Radu školy riadi predseda; predsedu v plnom rozsahu jeho práv a povinností zastupuje
podpredseda (§ 17 ods. 2 zákona).
2. Predsedu a podpredsedu volí rada školy zo svojich členov tajným hlasovaním na
ustanovujúcom zasadnutí.
3. Ak rada školy nemá predsedu ani podpredsedu, predsedu zastupuje v plnom rozsahu jeho
práv a povinností člen rady školy určený žrebovaním (§ 17 ods. 2 tretia veta zákona).
4. Predseda najmä:
a) navrhuje program zasadnutí,
b) zvoláva a vedie zasadnutia rady školy,
c) zabezpečuje vyhotovenie a zverejnenie zápisnice a uznesení,
d) zabezpečuje vedenie dokumentácie rady školy.
e) zastupuje radu školy navonok

Čl. 10
Zasadnutia rady školy a spôsob rokovania
1. Rada školy zasadá podľa potreby; je povinná uskutočniť najmenej dve zasadnutia v priebehu
školského roka (§ 23 ods. 1 zákona).
2. Zasadnutie zvoláva predseda rady školy; mimoriadne zasadnutie zvolá, ak o to požiada
najmenej tretina členov rady školy (§ 23 ods. 1 zákona).
3. Rada školy je schopná uznášať sa, ak je prítomná nadpolovičná väčšina všetkých členov (§
23 ods. 2 zákona).
4. Uznesenia rady školy sú prijaté, ak za ne hlasuje nadpolovičná väčšina prítomných členov
rady školy; pri rovnosti hlasov je rozhodujúci hlas predsedajúceho (§ 23 ods. 2 zákona).
5. Zasadnutie rady školy je verejné, ak rada školy dvojtretinovou väčšinou všetkých členov
nerozhodne inak; za neverejné možno vyhlásiť aj jednotlivé body programu (§ 23 ods. 3
zákona).
6. Zasadnutie rady školy možno uskutočniť aj prostredníctvom videokonferencie alebo inými
prostriedkami IKT vrátane tajného hlasovania, ak to technické podmienky umožňujú (§ 23 ods.
4 zákona).Dištančné a „per rollam“ hlasovanie
7. V odôvodnených prípadoch môže rada školy prijať uznesenie aj mimo riadneho zasadnutia
formou korešpondenčného hlasovania („per rollam“), a to elektronicky (e-mail, online systém)
alebo písomne.
8. Pri hlasovaní per rollam predseda zašle členom návrh uznesenia a lehotu na vyjadrenie
(spravidla najmenej 48 hodín). Člen vyjadrí svoj súhlas alebo nesúhlas spôsobom určeným
predsedom.
9. Za prítomného člena rady školy pri hlasovaní per rollam sa považuje člen, ktorý v
stanovenej lehote doručil svoje vyjadrenie.
10. Uznesenie per rollam je prijaté, ak zaň hlasuje nadpolovičná väčšina všetkých členov rady
školy; výsledok sa zaznamená v zápisnici z najbližšieho zasadnutia

Čl. 11
Dokumentácia a zverejňovanie
1. O priebehu každého zasadnutia rady školy sa vyhotovuje zápisnica, ktorá obsahuje:
a) dátum a miesto konania,
b) zoznam prítomných členov,
c) program rokovania,
d) stručný priebeh rokovania k jednotlivým bodom,
e) prijaté uznesenia a výsledky hlasovania.
2. Zápisnicu podpisuje predseda rady školy a overovateľ zápisnice.
3. Uznesenia rady školy sa zverejňujú najmä na webovom sídle školy (§ 23 ods. 2 a 5 zákona).
4. Dokumentácia rady školy sa uchováva v škole v súlade s registratúrnym poriadkom školy.




Čl. 12
Záverečné ustanovenia
1. Tento štatút bol schválený radou školy dňa 28.8.2026 v súlade s § 23 ods. 5 a 6 zákona.
2. Štatút nadobúda účinnosť dňom schválenia a zverejnenia na webovom sídle školy.
3. Zmeny a doplnky štatútu sa vykonávajú formou písomného dodatku, ktorý schvaľuje
rada školy.
V Turčianskom Jasene , dňa 28.8.2026
                                                                                          ..............................................................
                                                                                                            predseda rady školy


